open-index/open-wikipedia-markdown huggingface dataset:
Αλκυόνη (πλοίο)

Το πλοίο ***Αλκυόνη*** () είναι ένα γαλλικό πρωτοποριακό ερευνητικό σκάφος μήκους 31 μέτρων και εκτοπίσματος 76 τόνων, το οποίο ναυπηγήθηκε το 1985 στη Λα Ροσέλ από το γαλλικό Ίδρυμα Ζακ Κουστό. Πέρα από το ότι μπορεί να λειτουργήσει με δύο παραδοσιακές μηχανές ντήζελ, μπορεί επίσης να κινείται μ' ένα πρωτοποριακό σύστημα προώθησης, τη στροβιλοπροώθηση ιστιοφόρου.

Πρόκειται για δύο κυλίνδρους από αλουμίνιο, με ύψος δέκα μέτρα και διάμετρο δύο. Κατά μήκος του καθενός απ' αυτούς ανοίγουν σειρές οπών που επιτρέπουν στον αέρα να εισδύει στο εσωτερικό. Ένα μεγάλο πτερύγιο, τοποθετημένο κι αυτό κατά μήκος του κάθε κυλίνδρου, τους δίνει τη μορφή φτερού κάθετα τοποθετημένου. Οι κύλινδροι μπορούν να περιστραφούν γύρω από τον εαυτό τους κατόπιν εντολής, σύμφωνα με την κατεύθυνση του αέρα.

Όταν ο άνεμος χτυπά το στροβιλοπροωθούμενο ιστίο ο αέρας, προκειμένου να το διαπεράσει, πρέπει να χωριστεί σε δύο ρεύματα: το ένα περνά κατά μήκος της μίας πλευράς, γλιστρά πάνω στο μεγάλο πτερύγιο και φεύγει μακριά. Το άλλο περνά κατά μήκος της άλλης πλευράς, αναρροφάται από τις οπές στο εσωτερικό του στροβιλοπροωθούμενου ιστίου, υποβοηθούμενο από ένα φυσερό τοποθετημένο στην κορυφή του κυλίνδρου. 
Απ' αυτό το σημείο εξέρχεται στη συνέχεια ο αέρας. Με αυτό τον τρόπο δημιουργείται ένα βύθισμα αυτής της πλευράς και το σκάφος προωθείται προς αυτή την κατεύθυνση. Η θέση των κυλίνδρων και των πτερυγίων ελέγχεται συνέχεια και αυτόματα από ένα κομπιούτερ. Ο πλους του ιστιοφόρου με στροβιλοκινητήρες συμφέρει όταν υπάρχουν δυνατοί ή μέτριοι άνεμοι.

Με ασθενή άνεμο προτιμάται η χρήση του κινητήρα. Ο σκοπός χρήσης αυτής της τεχνολογίας είναι η καλύτερη εκμετάλλευση της ενέργειας του ανέμου, κατά συνέπεια η μικρότερη κατανάλωση καυσίμου.

Κατηγορία:Ναυπηγική
Συμφωνία για τα δικαιώματα πνευματικής ιδιοκτησίας στον τομέα του εμπορίου

Η **Συμφωνία για τα Δικαιώματα Πνευματικής Ιδιοκτησίας στον Τομέα του Εμπορίου**, γνωστή ως **TRIPs** *(Agreement on Trade Related Aspects of Intellectual Property Rights)*, είναι τμήμα των συμφωνιών του Παγκόσμιου Οργανισμού Εμπορίου (ΠΟΕ), οργανισμού που δημιουργήθηκε με στόχο την εξάλειψη των φραγμών στην ελεύθερη ανταλλαγή προϊόντων. Τα TRIPs καλύπτουν καθετί που έχει σχέση με τη διανοητική ιδιοκτησία: πνευματική ιδιοκτησία, διπλώματα ευρεσιτεχνίας, γεωγραφικές ονομασίες προέλευσης, βιομηχανικά σχέδια, σήμα, καθιερώνοντας ένα ελάχιστο επίπεδο προστασίας της διανοητικής ιδιοκτησίας στα κράτη-μέλη του ΠΟΕ.

Η Συμφωνία TRIPs έχει προκαλέσει πολλές αντιδράσεις κυρίως από αναπτυσσόμενα κράτη, τα οποία αρνούνται να προσχωρήσουν στη συνθήκη αυτή, επειδή τη θεωρούν ένα νέο είδος οικονομικής αποικιοκρατίας εκ μέρους της Δύσης.

Η Ελλάδα κύρωσε την Συμφωνία TRIPs με το ν. 2290/1995.

## Εξωτερικοί σύνδεσμοι
* Επίσημο κείμενο της συμφωνίας

Κατηγορία:Διανοητική ιδιοκτησία
Κατηγορία:Διεθνείς συνθήκες
Κατηγορία:Διεθνές εμπόριο
Δημήτριος Κωτσάκης

Ο **Δημήτριος Κωτσάκης** (Φιλιατρά Μεσσηνίας, 1909 – Αθήνα, 9 Μαΐου 1986) ήταν Έλληνας αστρονόμος και συγγραφέας.

## Βιογραφία
Σπούδασε Μαθηματικά στο Πανεπιστήμιο Αθηνών, από όπου και πήρε το διδακτορικό του. Διετέλεσε καθηγητής στη Σχολή Ικάρων, τη Σχολή Ευελπίδων, το Πανεπιστήμιο Αθηνών και το Εθνικό Μετσόβιο Πολυτεχνείο, καθώς και διευθυντής στο Ευγενίδειο Ίδρυμα. Υπήρξε ο πρωτεργάτης για την ίδρυση του «Κοργιαλένειου Αστρονομικού Σταθμού Κρυονερίου» (γνωστού και ως «Αστεροσκοπείο Κρυονερίου») στην ορεινή Κορινθία, με το μεγαλύτερο τότε (1975) τηλεσκόπιο στην Ελλάδα (κατοπτρικό 1,22 m).

## Βιβλιογραφία
Συνέγραψε τόσο πανεπιστημιακά συγγράμματα, όσο και πολυάριθμα μικρά εκλαϊκευτικά βιβλία. Μερικά από τα έργα του είναι:
* «Κοσμογραφία» (μαζί με τον Κωνσταντίνο Χασάπη), το διδακτικό βιβλίο Αστρονομίας της Β΄ Λυκείου επί 15 και πλέον χρόνια
* «Κοσμολογία - Η δομή και εξέλιξη του Σύμπαντος» (1982) (μαζί με τον Γεώργιο Κοντόπουλο)
* «Νέοι ορίζοντες στην Αστρονομία»
* «Συγκρότησις του Σύμπαντος»
* «Ηλιακό Σύστημα»
* «Αστέρες»
* «Η αρχή της αιτιότητος και η ελευθερία της βουλήσεως»
* «Το Σύμπαν, η ζωή και ο άνθρωπος»
* «Η προέλευσις της ζωής και η Επιστήμη»
* «Είμαστε μόνοι στο Διάστημα;»
* «Το άστρον της Βηθλεέμ και η Επιστήμη»
* «Διδάσκαλοι του Γένους και Αστρονομία (1453-1821)»
* «Αστρονομία και Αστρολογία στο Βυζάντιο»
* «Η εξαήμερος κατά τον Μ. Βασίλειο και την Επιστήμη»

## Παραπομπές

## Πηγές
* Κωνσταντίνος Δ. Μαυρομμάτης: *Λεξικό Αστρονομίας* (2η έκδ.), έκδοση Εταιρείας Αστρονoμίας και Διαστήματος, Βόλος 2006, ISBN 960-88536-2-1

Κατηγορία:Έλληνες αστρονόμοι
Κατηγορία:Μέλη Εθνικού Μετσόβιου Πολυτεχνείου
Διάγραμμα Φάινμαν

Τα **Διαγράμματα Φάινμαν**, επινόηση του νομπελίστα Αμερικανού φυσικού Ρίτσαρντ Φάινμαν, είναι ένα απλός και πρακτικός τρόπος να παρασταθούν πυρηνικές αντιδράσεις. Σε αυτά, οι τροχιές των σωματιδίων περιγράφονται με γραμμές, που έχουν φορά στο χώρο και το χρόνο, ενώ οι αλληλεπιδράσεις με κόμβους, δηλαδή τομές μεταξύ των χωροχρονικών γραμμών.

Τα διαγράμματα αυτά χρησιμεύουν στην διευκόλυνση υπολογισμού μεγεθών, όπως του πλάτους πιθανότητας μία αντίδρασης και του υπολογισμού της ενεργού διατομής της.

Πιο τεχνικά, τα διαγράμματα Φάινμαν είναι μία διδιάστατη χωροχρονική απεικόνιση των πλατών μετάβασης, όπως αυτά διαμορφώνονται υπό την επίδραση ενός πεδίου χρησιμοποιώντας την θεωρία διαταραχών για ορισμένη τάξη διόρθωσης.

[200px|thumb|right|Σε αυτό το διάγραμμα Φάινμαν, ένα [ηλεκτρόνιο αλληλεπιδρά με ένα άλλο ηλεκτρόνιο μέσω της ανταλλαγής ενός εικονικού φωτονίου.]]
## Περιγραφή
Αναλυτικότερα, ένα διάγραμμα Φάινμαν έχει δύο άξονες, έναν χωρικό και έναν χρονικό. Επιλέγεται συνήθως ο χωρικός να είναι ο κατακόρυφος και ο χρονικός ο οριζόντιος, αλλά μπορεί να γίνει και η αντίθετη επιλογή.
Τα σωματίδια σε αυτό, παρουσιάζονται ως γραμμές με φορά, ενώ οι αλληλεπιδράσεις με έναν κόμβο τουλάχιστον τριών γραμμών, δύο του σωματιδίου (μία όταν εισέρχεται και μία όταν εξέρχεται) και μία του σωματιδίου της αλληλεπίδρασης.
Τα σωματίδια-κβάντα των ηλεκτρασθενών αλληλεπιδράσεων, δηλαδή τα φωτόνια, τα Z και τα W, συμβολίζονται με μία κυματιστή γραμμή, ενώ τα γλουόνια της ισχυρής αλληλεπίδρασης με ελατήρια.

Πρέπει να τονισθεί σε αυτό το σημείο ότι τα διαγράμματα Φάινμαν είναι βοηθητικά εργαλεία και για αυτό πολλές φορές δεν απαιτείται ακρίβεια στον σχηματισμό τους. Για παράδειγμα στην διπλανή εικόνα με την αλληλεπίδραση ηλεκτρονίου-ηλεκτρονίου, το φωτόνιο παρουσιάζεται το διάγραμμα με κατακόρυφη γραμμή. Αν αυτό το θεωρούσαμε πλήρως ακριβές, θα σήμαινε ότι το φωτόνιο αυτό έχει άπειρη ταχύτητα, αφού σε μηδενικό χρόνο, μετακινήθηκε σε άλλο σημείο του χώρου, αλλά προφανώς αυτό δεν μπορεί να γίνει λόγω της αρχής της σχετικότητας. Ουσιαστικά η επιλογή να σχηματιστεί το φωτόνιο κατακόρυφα κρύβει εδώ την πληροφορία ότι δεν ξέρουμε (δεν μας ενδιαφέρει κιόλας) ποιο ηλεκτρόνιο εξέπεμπψε το φωτόνιο.

Κατηγορία:Σωματιδιακή φυσική
Φαινμαν
Μάγναστρο

μικρογραφία|370px|Σχηματική αναπαράσταση ενός Μαγνάστρου:<br />Η σφαίρα στο κέντρο είναι ο αστέρας νετρονίων.<br />Η κατακόρυφη γραμμή είναι ο νοητός άξονας περιστροφής του.<br />Οι καμπύλες αναπαριστούν τις δυναμικές γραμμές του μαγνητικού πεδίου.<br />Οι προεξέχοντες κώνοι είναι οι δέσμες εκπομπής των ακτίνων γ και Χ.

Τα **μάγναστρα** είναι αστέρες νετρονίων με σχήμα έντονα ελλειψοειδές εκ περιστροφής, μέσης διαμέτρου περίπου 20 χιλιομέτρων που περιστρέφονται γύρω από τον άξονά τους ταχύτατα, εκτελώντας μια πλήρη περιστροφή από ένα ως δέκα δευτερόλεπτα και φέρουν μαγνητικό πεδίο μετρημένο ως και 100 γιγαΤέσλα.

## Χαρακτηριστικά του μαγνητικού πεδίου
Σε σύγκριση, το μαγνητικό πεδίο της Γης είναι 60 μικροΤέσλα και του ισχυρότερου κατασκευασμένου από τον άνθρωπο ηλεκτρομαγνήτη 35 Τέσλα (Bitter electromagnet). Ένα τέτοιο πεδίο θα ήταν αρκετό για να σβήσουν τα δεδομένα όλων των πιστωτικών καρτών σε απόσταση 160.000 χιλιομέτρων (το μισό της απόστασης Γης - Σελήνης), ενώ  σε απόσταση 1000 χιλιομέτρων το μαγνητικό αυτό πεδίο θα ήταν θανατηφόρο καθώς θα έσκιζε τους ιστούς των γήινων ζωντανών οργανισμών λόγω της διαμαγνητικότητας του νερού που περιέχεται σε αυτούς. Στα μάγναστρα οι ανατάξεις του φλοιού τους (ξαφνική αλλαγή σχήματος του άστρου) συνεπάγονται διαταράξεις των μαγνητικών τους πεδίων και προκαλούν μαγνητικούς σεισμούς, τα σεισμικά κύματα
των οποίων με μορφή εκλάμψεων ακτίνων γ και ακτίνων Χ φθάνουν ως τη Γη και μπορούν και διαφοροποιούν την ιονόσφαιρά της, στην ουσία μεγαλώνοντας την στιγμιαία λόγω του ιονισμού που προκαλούν.

## Αναφορές


## Εξωτερικοί σύνδεσμοι

Κατηγορία:Είδη αστέρων
Κατηγορία:Πάλσαρ
Γαλλικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Γαλλία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα **γαλλικά κέρματα ευρώ** απεικονίζουν τρία διαφορετικά σχέδια, ένα για κάθε σειρά νομισμάτων. Τα κέρματα της μικρής σειράς (€ 0,01, € 0,02, € 0,05) σχεδιάστηκαν από την Fabienne Courtiade, της μεσαίας (€ 0,10, € 0,20, € 0,50) από τον Laurent Jorio και της μεγάλης (€ 1,00, € 2,00) από τον Joaquim Jimenez. Όλα τα σχέδια φέρουν το έτος κοπής, τα 12 αστέρια της Ευρωπαϊκής Ένωσης και τα γράμματα «RF» από τις λέξεις République Française (Γαλλική Δημοκρατία).

## Η εθνική όψη των γαλλικών κερμάτων ευρώ

## Αναμνηστικά κέρματα ευρώ

Η Γαλλία εξέδωσε μέχρι σήμερα το παρακάτω αναμνηστικό κέρμα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2007**

Το αναμνηστικό νόμισμα φέρει την επιγραφή: «Traité de Rome 50 ans» (ΣΥΝΘΗΚΗ ΤΗΣ ΡΩΜΗΣ 50 XPONIA), «EUROPE» και «République Française» (Γαλλική Δημοκρατία)



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Γαλλίας

Κατηγορία:Κέρματα ευρώ ανά χώρα έκδοσης
Ευρω
Κατηγορία:Γαλλία και Ευρωπαϊκή Ένωση
Γκίσεν (διοικητική περιφέρεια)

Η **διοικητική περιφέρεια Γκίσεν** () είναι μια από τις τρεις διοικητικές περιφέρειες του γερμανικού ομόσπονδου κρατιδίου της Έσσης και βρίσκεται στο κέντρο του κρατιδίου. Έχει 1.057.553 κατοίκους (31 Δεκεμβρίου 2006) και έκταση 5.381,14 χλμ². Πρόκειται για τη μικρότερη σε έκταση διοικητική περιφέρεια *Regierungsbezirk* της Έσσης αλλά και ολόκληρης της Γερμανίας.

## Γειτονικές περιφέρειες και κρατίδια
Η διοικητική περιφέρεια Γκίσεν συνορεύει στον βορρά και στην ανατολή με την διοικητική περιφέρεια Κάσελ, στον νότο με την διοικητική περιφέρεια Ντάρμστατ και στη δύση με τα ομόσπονδα κρατίδια της Βόρειας Ρηνανίας-Βεστφαλίας και Ρηνανίας-Παλατινάτου. 

## Διοικητική διαίρεση
Από την ίδρυσή της στις 1 Ιανουαρίου 1981 η διοικητική περιφέρεια Γκίσεν διαιρείται σε πέντε επαρχίες (*Landkreise*). Αυτές συμπεριλαμβάνουν και τρεις πόλεις ειδικής θέσης (*Sonderstatusstädte*). Σε αντίθεση με τις ανεξάρτητες αστικές περιφέρειες (*Kreisfreie Städte*) άλλων διοικητικών περιφερειών οι πόλεις αυτές υπάγονται μεν στις επαρχίες, διοικητικά όμως αναλαμβάνουν μερικώς ευθύνες ανεξάρτητων αστικών περιφερειών.

## Παραπομπές


## Εξωτερικοί σύνδεσμοι

*Επίσημη ιστοσελίδα 

Γκίσεν
Εξορία

**Εξορία** ονομάζεται η απομάκρυνση, εν είδει ποινής, κάποιου από την περιοχή ή το κράτος στο οποίο μένει, χωρίς να επιτρέπεται να επιστρέψει, η ζωή έξω από τα όρια της πατρίδας. 

Η πρακτική της εξορίας εφαρμόζεται από παλαιοτάτων χρόνων μέχρι και σήμερα σε περιπτώσεις όπου δεν είναι επιθυμητές άλλες, πιο δραστικές (φυλάκιση) ή εγκληματικές (δολοφονία) λύσεις απομάκρυνσης των ανθρώπων από ορισμένο μέρος. Για παράδειγμα, η εξορία προτιμάται σε περιπτώσεις επιφανών προσώπων, όπου η φυλάκιση δεν είναι επιθυμητή ή θεωρείται ότι δε θα γίνει αποδεκτή από το κοινό αίσθημα. Αντίστοιχα, σε περιπτώσεις επιθυμητής απομάκρυνσης μεγάλου αριθμού ατόμων, όπου η φυλάκιση είναι αντιοικονομική, έχει επίσης χρησιμοποιηθεί η εξορία / εκτοπισμός ως αποδεκτή λύση. 

Στην αρχαία Αθήνα πολίτες με υπερβολικά μεγάλη επιρροή εξορίζονταν μετά από ψηφοφορία, η οποία ονομαζόταν εξοστρακισμός. Ο χρόνος για τον οποίο κρατούσε η εξορία τους ήταν 10 έτη.

Στις περισσότερες περιπτώσεις, η εξορία γίνεται χωρίς τη θέληση του εξοριζόμενου. Όταν η εξορία είναι ενσυνείδητη απόφαση ενός ανθρώπου, λέγεται ότι αυτός είναι αυτοεξόριστος. Φωτεινό παράδειγμα αυτοεξόριστου ήταν ο Σόλων ο οποίος μετά τη θεσμοθέτηση των νόμων του, έφυγε από την Αθήνα, για να μην του ζητήσουν οι Αθηναίοι να τους αλλάξει.

Σε αρκετές περιπτώσεις η εξορία ταυτίζεται με κακουχίες και ταλαιπωρία, αλλά σε άλλες περιπτώσεις, η εξορία μπορεί να είναι ζωή με πολύ καλές συνθήκες, αν και μακριά από την πατρίδα του εξορισμένου.

## Παραδείγματα από τη σύγχρονη Ελληνική ιστορία

Κατά τη δικτατορία του Μεταξά πολλοί διαφωνούντες πολιτικοί εκτοπίστηκαν σε απομακρυσμένα μέρη της Ελλάδας (Παναγιώτης Κανελλόπουλος, Γεώργιος Παπανδρέου, Νίκος Ζαχαριάδης, πολλοί άλλοι κομμουνιστές κ.ά.). 

Μετά τη λήξη του εμφυλίου πολέμου στην Ελλάδα εφαρμόστηκε συστηματικά η μέθοδος της εξορίας των θεωρουμένων ως επικίνδυνων για τη δημόσια ασφάλεια πολιτών με κομμουνιστική ή φιλοκομμουνιστική δράση και των αντιρρησιών συνείδησης. Γνωστότεροι τόποι εξορίας ήταν η Μακρόνησος, η Ικαρία, ο Άγιος Ευστράτιος (Άη Στράτης), η Γαύδος.

Κατά την επταετία, η κυβέρνηση της δικτατορίας είχε ως συνήθη πρακτική τον εκτοπισμό των αντικαθεστωτικών, σε άγονα νησιά και μακρινές περιοχές, ώστε να μην έχουν τη δυνατότητα να προκαλέσουν ανατροπή του καθεστώτος.

## Γνωστοί τόποι εξορίας
* Επταετία 1967-1974: Γυάρος, Μακρόνησος, Λέρος
* Μακάριος Κύπρου 1956-1957: Σεϋχέλλες
* Κωνσταντίνος Καραμανλής 1963-1974: Παρίσι (Γαλλία) (αυτοεξόριστος)
* Ναπολέων Α΄: Έλβα 1814, Νήσος Αγίας Ελένης 1815-1821

## Δείτε επίσης
*Οστρακισμός

## Εξωτερικοί σύνδεσμοι
* 
* 
* 

Κατηγορία:Ποινές
Κατηγορία:Μετανάστευση
Λυδός (αγγειογράφος)

Ο **Λυδός** είναι ένας από τους σημαντικότερους ζωγράφους, και πιθανότατα αγγειοπλάστης, της ώριμης μελανόμορφης αγγειογραφίας στην Αττική.  

## Βιογραφία και έργο
Το έργο του Λυδού χρονολογείται μεταξύ 560 και 535 π.Χ. και αποτελείται από περίπου 130 αγγεία διαφόρων σχημάτων, μεγάλων και μικρών.  
Σε δύο από αυτά σώζεται η υπογραφή του, ενώ τα υπόλοιπα του αποδίδονται με τεχνοτροπικά κριτήρια. Το όνομά του φανερώνει ότι πιθανότατα δεν ήταν ελληνικής καταγωγής, το έργο του όμως εντάσσεται πλήρως στην αττική μελανόμορφη παράδοση.  

## Θεματολογία
Ο Λυδός ζωγράφισε μυθολογικές σκηνές με θεούς και ήρωες, αλλά και σκηνές από την καθημερινή ζωή.  
Είναι από τους τελευταίους αγγειογράφους που απέδωσαν ζώα σε μεγάλα αγγεία, σύμφωνα με την αθηναϊκή παράδοση, αλλά και από τους πρώτους που τοποθέτησαν πολυπρόσωπες σκηνές στη μετόπη του αμφορέα τύπου Β.  
Αγαπημένα θέματά του ήταν ο Ηρακλής, ο Πάρης, ο Θησέας και διάφοροι θεοί. Συχνά απεικόνισε διονυσιακές, πολεμικές, αθλητικές και νεκρικές σκηνές, καθώς και συμπόσια και ερωτικές συνομιλίες.  

## Στυλ και τεχνοτροπία
Στη σύνθεση των σκηνών χρησιμοποίησε συχνά συμμετρική παράταξη μορφών γύρω από κεντρικό πρόσωπο και ενδιαφέρθηκε ιδιαίτερα για την απόδοση της κίνησης.  
Χαρακτηριστικά γνωρίσματα του έργου του είναι οι λεγόμενες «γυναίκες - πιγκουίνοι» (γυναικείες μορφές με ολόσωμα, προτεταμένα ενδύματα), οι σάτυροι σε «αξιοπρεπείς» ρόλους και τα περίτεχνα διακοσμητικά μοτίβα των ενδυμάτων.  
Ιδιαίτερη θέση κατέχει η χρήση πολυχρωμίας με λευκό, μενεξεδί και σπανιότερα κίτρινο χρώμα.  

## Φάσεις
Ο αρχαιολόγος Μ. Τιβέριος διακρίνει τρεις φάσεις στο έργο του Λυδού:  
* **Πρώιμη φάση** (560–555 π.Χ.): περιορισμένη χρήση εγχάραξης, έντονα επίθετα χρώματα, αγαπητό σχήμα η υδρία.  
* **Μέση φάση** (550–540 π.Χ.): εκτεταμένη εγχάραξη, πλήρης διακόσμηση ενδυμάτων, μορφές με μνημειακό χαρακτήρα.  
* **Ύστερη φάση** (540–535 π.Χ.): ατονεί το ενδιαφέρον για την εγχάραξη, προτιμάται η τεχνική του περιγράμματος και εμφανίζεται μεγαλύτερη σχηματοποίηση.  

## Επιρροή
Ο Λυδός επηρέασε πολλούς άλλους αγγειογράφους. Ο Ζωγράφος του Βατικανού 309 και ο Ζωγράφος του Λούβρου F6 θεωρούνται μαθητές του ή μέλη του εργαστηρίου του.  

## Βιβλιογραφία
* J. D. Beazley, *Attic Black-figure Vase-painters*, Oxford 1956.  
* J. Boardman, *Αθηναϊκή μελανόμορφη αγγειογραφία*, μτφρ. Μ. Σιμόπουλος, Αθήνα: Καρδαμίτσα 1996.  
* R. M. Cook, *Greek Painted Pottery*, 3η έκδ., London 1997.  
* Μ. Α. Τιβέριος, *Ο Λυδός και το έργο του. Συμβολή στην έρευνα της αττικής μελανόμορφης αγγειογραφίας*, διδ. διατριβή, Αρχαιολογικόν Δελτίον Δημοσιεύματα 23, Υπουργείον Πολιτισμού και Επιστημών, Αθήνα 1976.  

## Παραπομπές


## Εξωτερικοί σύνδεσμοι

* Λυδός στο Perseus Project  
* ''The Recovery of Helen by Menelaos'' στο Herbert F. Johnson Museum of Art, Cornell University  
* Ιππέας σε υδρία  του Μουσείου του Λούβρου  
* Κιονωτός κρατήρας με διονυσιακό θίασο στο Metropolitan Museum of Art  

Κατηγορία:Αρχαίοι Έλληνες αγγειογράφοι
Κατηγορία:Μελανόμορφος ρυθμός
Φραγκούλης Φραγκούλης

Ο **Φραγκούλης Φραγκούλης** (Σκύρος, 1916 - Αθήνα, 16 Αυγούστου 1994) ήταν Έλληνας ηθοποιός. 

Σπούδασε στη Δραματική Σχολή του Ωδείου Αθηνών, με δάσκαλο τον Αιμίλιο Βεάκη. Πρωτοεμφανίστηκε στο θέατρο το 1940 στο "Θέατρο Κοτοπούλη" με το έργο "Προανάκριση". Το 1970 εγκατέλειψε τη σκηνή. Τελευταία του δουλειά ήταν η τηλεοπτική σειρά "Η σοφίτα", στην οποία έπαιζε με τον Νίκο Παπαχρήστο και το Γιώργο Καβάγια (Ξενοφών). Πέθανε στην Αθήνα.

## Φιλμογραφία

### Κινηματογράφος

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Αγαπητός Τσοπανάκης

Ο **Αγαπητός Τσοπανάκης** (1908 - 27 Οκτωβρίου 2005) ήταν Έλληνας φιλόλογος και γλωσσολόγος, Πρόεδρος της Ακαδημίας Αθηνών το 1998.  Αποφοίτησε από το Βενετόκλειο Γυμνάσιο της Ρόδου, σπούδασε στη Φιλοσοφική Σχολή του Πανεπιστημίου Αθηνών και έκανε τη διδακτορική του διατριβή στην Πίζα. Δίδαξε ελληνικά στο Γυμνάσιο του Χαρτούμ και στη συνέχεια στο Β' Γυμνάσιο Αρρένων Θεσσαλονίκης. Το 1944 έγινε υφηγητής Γλωσσολογίας στο Α.Π.Θ. και το 1955 εξελέγη καθηγητής στην έδρα της Αρχαίας Ελληνικής Φιλολογίας. Τα έτη 1959 - 1960 διετέλεσε Κοσμήτορας της Φιλοσοφικής Σχολής του Α.Π.Θ. Το 1984 εξελέγη μέλος της Ακαδημίας Αθηνών, της οποίας και διετέλεσε πρόεδρος το 1998.
Σημαντική είναι η προσφορά του στην επιστήμη, τόσο με την ιδιότητα του γλωσσολόγου, κορυφαίος καρπός της οποίας είναι η «Νεοελληνική Γραμματική» του, όσο και στο πεδίο της Κλασικής Φιλολογίας.

## Ο Τσοπανάκης και η δημοτική
Στη *Νεοελληνική γραμματική* του ο Τσοπανάκης ασχολείται περισσότερο με την κλίση και την παραγωγή των λέξεων και λιγότερο με τη σύνταξη της νέας ελληνικής. Οριοθετεί την ορθολογικότερη οργάνωση των κλίσεων των ονομάτων στη βάση της ισοσυλλαβίας - ανισοσυλλαβίας αντί του γένους, που αναλύεται διεξοδικότερα στη *Νεοελληνική γραμματική (της δημοτικής)* του Μ.Τριανταφυλλίδη και τη φωνητική απόδοση των λέξεων. Αν και ο Τσοαπανάκης δεν διακρίνει τη φωνητική από τη φωνολογία και δεν χρησιμοποιεί το διεθνές φωνητικό αλφάβητο, η οργανωμένη παρουσίαση της παραγωγής των λέξεων δίδεται με παράθεση πολλών παραδειγμάτων γλωσσικής χρήσης. Στη σύσταση του ελληνικού λεξιλογίου εξετάζει τα δάνεια της νέας ελληνικής από διάφορες πηγές, εξαιρώντας από την εξέταση αυτή τόσο τα μεταφραστικά δάνεια, όσο και τα δάνεια από το διεθνές επιστημονικό λεξιλόγιο.

## Ενδεικτική βιβλιογραφία
*Ο δρόμος προς τη δημοτική
*Αντί χρυσέων
*Προβλήματα της δημοτικής  Το τελικό -ν
*Νεοελληνική γραμματική
*Εισαγωγή στον Όμηρο
*La rhetre de Lycurgue. L' annexe-Tyrtee

## Παραπομπές


Κατηγορία:Έλληνες φιλόλογοι
Κατηγορία:Έλληνες γλωσσολόγοι
Κατηγορία:Πρόεδροι της Ακαδημίας Αθηνών
Τζανφράνκο Τερέντσι

Ο **Τζανφράνκο Τερέντσι** (*Gianfranco Terenzi*, 2 Ιανουαρίου 1941 - 20 Μαΐου 2020) ήταν πολιτικός από τον Άγιο Μαρίνο, μέλος του Χριστιανοδημοκρατικού Κόμματος.

Υπηρέτησε συνολικά 4 φορές  στο αξίωμα του Κυβερνώντος Διοικητή:

*Με τον Ροσάνο Τσαφεράνι το 1987 - 1988.
*Με τον Έντσο Κολομπίνι το 2000 - 2001.
*Με τον Λόρις Φραντσίνι το 2006
*Με τον Γκουερίνο Ζανότι το 2014-2015.

Σκοτώθηκε σε ηλικία 79 ετών σε δυστύχημα στις 20 Μαΐου 2020, όταν παρασύρθηκε από φορτηγό στο Σεραβάλε.

## Παραπομπές


## Εξωτερικοί σύνδεσμοι
* http://www.rulers.org/ruls1.html#san_marino - Κατάλογος κυβερνώντων διοικητών του Σαν Μαρίνο

Τερεντσι
Φάμπιο Μπεράρντι

Ο **Φάμπιο Μπεράρντι** (*Fabio Berardi*, 26 Μαΐου 1959) είναι πολιτικός από τον Άγιο Μαρίνο. 

## Καριέρα
Γεννήθηκε στο  Μπόργκο Ματζιόρε (Borgo Maggiore) και από τον Απρίλιο μέχρι τον Οκτώβριο του 2001 ήταν ένας από τους δύο Κυβερνώντες Διοικητές. Το Δεκέμβριο του 2003 ανέλαβε υπουργός Εξωτερικών και θέση παρόμοια με αυτή του πρωθυπουργού. Ανήκει στο Σοσιαλιστικό Κόμμα. Την 1η Οκτωβρίου 2016 ανέλαβε ξανά για ένα εξάμηνο στο αξίωμα του Κυβερνώντος Διοικητή, μαζί με τον Μαρίνο Ρικάρντι.

## Παραπομπές


Κατηγορία:Κυβερνώντες Διοικητές του Αγίου Μαρίνου
Ιλαροτραγωδία

μικρογραφία|Ιλαροτραγωδία.
**Ιλαροτραγωδία** ονομάζεται το θεατρικό είδος της τραγωδίας, της οποίας η υπόθεση εκτυλίσσεται από τραγική σε κωμική. Κατ΄ επέκταση, χαρακτηρίζεται ως έκφραση κάθε θλιβερής κατάστασης που έχει κωμική έκβαση.

Πρώτος που επινόησε και έγραψε ιλαροτραγωδίες φέρεται ο Ρίνθων (γιος κεραμέα). Καταγόταν από τις Συρακούσες, αλλά διέπρεψε στον Τάραντα. Σημαντικά έργα του αναφέρονται: *Αμφιτρύων*, *Ηρακλής*, *Ιφιγένεια*, *Ορέστης* και *Τήλεφος*. Οι ιλαροτραγωδίες του Ρίνθωνα διακωμωδούσαν θεούς, ήρωες και άρχοντες, ενώ τα τραγικά πρόσωπα των δραματικών υποθέσεων παριστάνονταν με κωμικές όψεις και σημείωσαν μεγάλες επιτυχίες. Όλες έχουν χαθεί.

Άλλοι ποιητές που ασχολήθηκαν με το είδος αυτής της θεατρικής ποίησης είναι οι: Σκύρας ο Ταραντίνος, Βλαίσος εκ Καπρίοις (της Καμπανίας), που συνέγραψε τα *Σπουδαιογέλοια,* εκ των οποίων έχουν διασωθεί μόνο δύο επιγραφές, ο *[[Μεσοτρίβας]]*, ο *[[Σατούρνος]]* κ.ά.

Κατηγορία:Θεωρία θεάτρου
Κατηγορία:Εκφράσεις
Κατηγορία:Λογοτεχνικά είδη
Κατηγορία:Είδη της κωμωδίας
Μάρκος Μανίλιος

Ο **Μάρκος Μανίλιος (Marcus Manilius)** ήταν Λατίνος ποιητής και αστρολόγος του 1ου αιώνα μ.Χ., με την ακμή του να τοποθετείται στα χρόνια του Αυγούστου και του Τιβερίου. Κατά τον Richard Bentley ήταν Μικρασιάτης `Ελληνας, ενώ κατά τον F. Jacob Αφρικανός. Το κυριότερο έργο του, το *Poeticon Astronomicon* (ή *Astronomica*), πεντάτομο ποίημα, είναι ίσως το πρώτο έργο στη λατινική γλώσσα που πραγματεύεται διεξοδικά την Αστρονομία και την Αστρολογία. Εκεί ο Μανίλιος μιλά με εξαίρετη ποιητική χάρη για την κίνηση των άστρων και την επίδρασή τους πάνω στους ανθρώπους, το ζωδιακό κύκλο, τους αναλλοίωτους νόμους του πεπρωμένου, κλπ. Το κείμενό του όπως το έχουμε σήμερα ανακαλύφθηκε το 15ο αιώνα σε μια παλαιά γερμανική βιβλιοθήκη.

## Εξωτερικοί σύνδεσμοι
* 
* Manilius, Astronomica: Original full text in Latin

Κατηγορία:Ρωμαίοι αστρολόγοι
Κατηγορία:Ρωμαίοι αστρονόμοι
Κατηγορία:Ρωμαίοι ποιητές
Φρικηπαίδεια

thumb|right|το λογότυπο της Αγγλικής Uncyclopedia
Η **Φρικηπαίδεια** (γνωστή ως Uncyclopedia διεθνώς, γνωστή στα ελληνικά και με την ονομασία *Ανεγκυκλοπαίδεια*) είναι ένας ιστότοπος βασισμένος στο λογισμικό MediaWiki. Αποτελεί παρωδία της Βικιπαίδειας, με την έννοια ότι ο καθένας μπορεί να διαβάσει και να γράψει άρθρα για κάθε θέμα, όπως και στη Βικιπαίδεια. Ωστόσο, τα άρθρα αυτά δεν περιέχουν εγκυκλοπαιδική γνώση, αντιθέτως σατιρίζουν το θέμα τους προσφέροντας ανακριβείς πληροφορίες, με λογοπαίγνια, περιγραφή παράλογων καταστάσεων κ.τ.λ.

Η Uncyclopedia αποτελείται από ένα κύκλο «αδελφικών» εγχειρημάτων σε περισσότερες από 75 γλώσσες, με μεγαλύτερο αντιπρόσωπο την αγγλική Uncyclopedia. Η Φρικηπαίδεια διατίθεται κάτω από την άδεια *Creative Commons by-nc-sa* ενώ οι περισσότεροι συγγενείς ιστότοποι χρησιμοποιούν την άδεια GFDL.

## Ιστορία
Η αγγλική Uncyclopedia ιδρύθηκε τον Ιανουάριο 2005 από τον *Τζόναθαν Χουάνγκ*, αφού πολλοί χρήστες της αγγλικής Βικιπαίδειας δήλωσαν την επιθυμία τους για Wiki-παρωδία της Βικιπαίδειας. Σύντομα η Uncyclopedia αναπτύχθηκε σε τέτοιο βαθμό που ο *Χουάνγκ* αποφάσισε το Μάιο 2005 ο ιστοχώρος να φιλοξενηθεί στην Wikia.

Ο ελληνικός ιστότοπος ιδρύθηκε στις 29 Φεβρουαρίου 2006 υπό την ονομασία **Ανεγκυκλοπαίδεια** από μερικούς χρήστες της Βικιπαίδειας, με πρόταση του *[https://el.wikipedia.org/wiki/%CE%A7%CF%81%CE%AE%CF%83%CF%84%CE%B7%CF%82:Dada χρήστη Dada]*. Στις 20 Σεπτεμβρίου του 2006, κατόπιν ψηφοφοριών και αίτηση στην Wikia επί του αποτελέσματός τους, η Ανεγκυκλοπαίδεια μετονομάστηκε σε **Φρικηπαίδεια**. Αυτή τη στιγμή διαθέτει περισσότερα από 3.000 άρθρα και 2.000 εγγεγραμμένους χρήστες.

Η αγγλική Ανεγκυκλοπαίδεια (αγγλικά: Uncyclopedia) φιλοξενούταν στη Wikia και είχε σχεδιαστεί η διαγραφή της σελίδας λόγω ανησυχιών από το προσωπικό της Wikia για προσβλητικό περιεχόμενο και έκλεισε στις 14 Μαΐου του 2019. Ως αποτέλεσμα, όλες οι εκδόσεις της Ανεγκυκλοπαίδειας (συμπεριλαμβανομένης της ελληνόγλωσσης Φρικηπαίδειας), μετακινήθηκαν σε ανεξάρτητες σελίδες από την κοινότητα.

## Εξωτερικοί σύνδεσμοι
*Αρχική σελίδα της αγγλικής Uncyclopedia
*Αρχική σελίδα της ελληνικής Φρικηπαίδειας

## Παραπομπές


Κατηγορία:Διαδικτυακές εγκυκλοπαίδειες
Ενιαίος Φορέας Ελέγχου Τροφίμων

Ο **Ενιαίος Φορέας Ελέγχου Τροφίμων** – **Ε.Φ.Ε.Τ.** συστάθηκε το 1999. Είναι Νομικό Πρόσωπο Δημοσίου Δικαίου και τελεί υπό την εποπτεία του Υπουργείου Αγροτικής Ανάπτυξης και Τροφίμων. 

Ως μία δυναμικά αναπτυσσόμενη από πλευράς αρμοδιοτήτων και προδιαγραφών υπηρεσία, ο Ε.Φ.Ε.Τ. συνιστά τον κύριο φορέα ελέγχου τροφίμων στην Ελλάδα. Από την εγκατάστασή του στις 13 Ιανουαρίου 2000 έως σήμερα, καθόρισε τη στρατηγική της ανάπτυξής του, προχωρώντας σε συγκεκριμένες ενέργειες με στόχο τη δημιουργία των προϋποθέσεων που θέτουν τις βάσεις ενός σύγχρονου οργανισμού, ικανού να ανταποκριθεί με επιτυχία στις υποχρεώσεις του. 

Ο Ε.Φ.Ε.Τ. διεξάγει συστηματικές επιθεωρήσεις σε επιχειρήσεις τροφίμων και ελέγχει κατά πόσο τηρούνται οι κανόνες Ορθής Υγιεινής Πρακτικής και Ορθής Βιομηχανικής Πρακτικής, καθώς και τα συστήματα διασφάλισης υγιεινής των τροφίμων (σύστημα H.A.C.C.P.). 

Πρόεδρος του Φορέα είναι ο  Αντώνης Ζαμπέλας

## Εξωτερικοί σύνδεσμοι
*Ο ιστότοπος του ΕΦΕΤ

## Παραπομπές


Κατηγορία:Δημόσιες υπηρεσίες της Ελλάδας
Κατηγορία:Δημόσια Υγιεινή
Κατηγορία:Ασφάλεια τροφίμων
Λομονόσοφ (πόλη)

Το **Λομονόσοφ** (), παλαιότερα γνωστό ως **Οράνιενμπαουμ** (), είναι πόλη της βορειοδυτικής Ρωσίας, στις νότιες ακτές του Φινλανδικού Κόλπου (Βαλτική Θάλασσα). Υπάγεται στην Περιφέρεια Λένινγκραντ και απέχει 35 χλμ. από το κέντρο της Αγίας Πετρούπολης.

## Ιστορία
Η ιστορία της πόλης ξεκινά το 1707 - τέσσερα χρόνια αφότου ο Μέγας Πέτρος θεμελίωσε την Αγ. Πετρούπολη. Στα πλαίσια του σχεδιασμού του να μετατρέψει την Αγ. Πετρούπολη σε πρωτεύουσα της Ρωσίας, διορίζει κυβερνήτη της ευρύτερης περιοχής τον αδελφικό του φίλο Αλέξανδρο Μένσικοφ. Ο τίτλος συνοδεύεται από την εκχώρηση γης, ώστε ο Μένσικοφ να έχει δικά του κτήματα και να κτίσει το παλάτι του.

Το παλάτι θεμελιώθηκε το 1710 και ολοκληρώθηκε 17 χρόνια αργότερα από ιταλούς αρχιτέκτονες. Πρόκειται για ένα σύμπλεγμα κατοικιών, ναών και βοηθητικών κτηρίων. Το σύμπλεγμα πήρε την ονομασία Οράνιεν-μπάουμ (Oranienbaum), από τη γερμανική λέξη για την *πορτοκαλιά*, λόγω της συνήθειας των ευγενών να διακοσμούν τις ταράτσες των επαύλεών τους με πορτοκαλιές φυτεμένες σε μαρμάρινες γλάστρες. Ταυτόχρονα με την ανέγερση των κτηρίων δημιουργήθηκε ο Κάτω Κήπος, διακοσμημένος με συντριβάνια και γλυπτά, ο οποίος επίσης περιείχε ειδικό θερμοκήπιο για την καλλιέργεια εξωτικών φυτών.

Μετά τον θάνατο της Αικατερίνης Α', χήρας και διαδόχου του Πέτρου, ο Μένσικοφ έπεσε σε δυσμένεια και πέθανε στην εξορία. Το 1743, το παλάτι γίνεται θερινή κατοικία για τον Μέγα Δούκα Πέτρο Φιοντόροβιτς (μετέπειτα τσάρο Πέτρο Γ'). Ο Πέτρος προσέλαβε τον ιταλό αρχιτέκτονα Ραστρέλι που το ανακαίνισε, το εμπλούτισε με νέα αρχιτεκτονικά και διακοσμητικά στοιχεία, και προσέθεσε τους Άνω Κήπους και το Φρούριο Πέτρ-στάντ στην όχθη του ποταμού Κάροστ. Την ίδια περίοδο, σε ένα μικρό χωριό κοντά στο Οράνιεν-μπάουμ αναπτύσσεται η επεξεργασία του γυαλιού από τον χημικό επιστήμονα και βιομήχανο Μιχαήλ Λομονόσοφ.

Το 1762 η Μεγάλη Αικατερίνη διέταξε την ανέγερση στην περιοχή της εξοχικής της κατοικίας. Για το λόγο αυτό, ο Ραστρέλι ανέγειρε πλήθος νέων κτηρίων με κυριότερο το Κινεζικό Παλάτι, μια μίξη μπαρόκ, κλασικιστικών και κινεζικών στοιχείων.

Έκτοτε το Οράνιενμπάουμ αναπτύχθηκε σε πόλη - θέρετρο των αριστοκρατών της Αγίας Πετρούπολης έως την Οκτωβριανή Επανάσταση του 1917, η οποία ανακήρυξε τα παλάτια και τους κήπους των ευγενών ως δημόσια περιουσία. Το 1948 μετονομάσθηκε σε Λομονόσοφ, προς τιμήν του πρωτοπόρου χημικού.

## Το Λομονόσοφ σήμερα
Στην απογραφή του 2002, το Λομονόσοφ είχε 37.766 κατοίκους και (μαζί με το γειτονικό Πέτερχοφ) θεωρείται ως το άκρο της Αγ. Πετρούπολης προς δυσμάς. Λόγω του αρχιτεκτονικού και φυσικού του κάλλους, η UNESCO το έχει χαρακτηρίσει Παγκόσμια Πολιτιστική Κληρονομιά.

Σήμερα το Λομονόσοφ αποτελεί πόλο έλξης χιλιάδων τουριστών, αφ' ενός λόγω της μικρής του απόστασης από την Αγ. Πετρούπολη, αφ' ετέρου γιατί το Οράνιεν-μπάουμ είναι το μόνο περιφερειακό παλάτι που γλίτωσε από τους Γερμανούς κατά την Πολιορκία του Λένινγκραντ και διατηρείται άθικτο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Λένινγκραντ
Καρδία Καρόλου

Στην αστρονομία αυτό το ιδιαίτερο όνομα (**Cor Caroli** στα λατινικά και διεθνώς) έχει ο αστέρας **α (άλφα) [[Κύνες Θηρευτικοί|Θηρευτικών Κυνών]]**. Ονομάσθηκε έτσι μάλλον από τον Halley, προς τιμή είτε του βασιλιά Καρόλου Α&prime; της Αγγλίας, που εκτελέσθηκε, είτε του γιου του, Καρόλου Β&prime;.

Ο α Θηρευτικών Κυνών είναι διπλός αστέρας, όπως φαίνεται με ένα μικρό τηλεσκόπιο, και μάλιστα το όνομα «Καρδία Καρόλου» αποδίδεται από μερικούς μόνο στον φωτεινότερο, τον α2. Η γωνιακή απόσταση μεταξύ τους είναι 19,6 δευτερόλεπτα της μοίρας.

Ο α2 είναι μεταβλητός αστέρας και έδωσε το όνομά του στον τύπο μεταβλητών στον οποίο ανήκει: «Αστέρες τύπου α<sup>2</sup> Θηρευτικών Κυνών». Αυτοί οι αστέρες έχουν ισχυρό μαγνητικό πεδίο, που πιστεύεται ότι παράγει τεράστιες κηλίδες επάνω στην επιφάνειά τους, παρόμοιες με τις ηλιακές αλλά πολύ μεγαλύτερες. Εξαιτίας τους, αλλά και εξαιτίας ίσως της διαφορετικής περιεκτικότητας σε μέταλλα των διαφορετικών πλευρών του αστέρα, η φωτεινότητα του αστέρα φαίνεται να μεταβάλλεται καθώς αυτός περιστρέφεται. Η περίοδος μεταβολής του α2 είναι 5,47 ημέρες.

## Δείτε επίσης
* Κατάλογος αστέρων των Θηρευτικών Κυνών

Κατηγορία:Αστέρες κύριας ακολουθίας τύπου A
Κατηγορία:Αστέρες κύριας ακολουθίας τύπου F
Κατηγορία:Διπλοί αστέρες
Κατηγορία:Αστέρες τύπου α2 Θηρευτικών Κυνών
Κατηγορία:Αστέρες με ονομασία κατά Bayer
Κατηγορία:Θηρευτικοί Κύνες
Ελισάβετ Κωνσταντινίδου

Η **Ελισάβετ Κωνσταντινίδου** (Αθήνα, 10 Μαρτίου 1959) είναι Ελληνίδα κωμική ηθοποιός της τηλεόρασης, του θεάτρου και του κινηματογράφου.

## Βιογραφία
Έχει εμφανιστεί σε πολλές θεατρικές παραστάσεις από νεαρή ηλικία. Το 2005 έλαβε μέρος στη θεατρική παράσταση "Μύγα Τσε Τσε". Το 2006 συμμετείχε στην θεατρική παράσταση "TRANSIT" σε σκηνοθεσία Θοδωρή Αθερίδη. Το 2009, πρωταγωνιστεί στην παράσταση "Τρομεροί γονείς" με την Χριστίνα Αλεξανιάν και άλλους ηθοποιούς.

Έγινε γνωστή με την συμμετοχή της στην τηλεοπτική σειρά *[[Για πάντα φίλες]]*. Έχει επίσης μικρούς ρόλους σε σειρές όπως *[[Οι γυναίκες της ζωή της]]* (2001) *Ο πειρασμός* (1995), *[[Δύο ξένοι]]* (1997), ''Τζιβαέρι'' (1997), ''Οι μεν και οι δεν'' (1993), *[[Κωνσταντίνου και Ελένης]]* (1998), *[[Αν μ' αγαπάς]]* (2006).

Το 2005 εμφανίστηκε σε τέσσερις τηλεοπτικές σειρές του Mega: *[[Επτά θανάσιμες πεθερές]]*, ''Safe Sex TV Stories'', *[[Οι μάγισσες της Σμύρνης]]* και στη σειρά *[[Βέτα Queen]]* του Alpha. Παράλληλα τις σεζόν 2005 - 2007 έπαιξε στη σειρά ''Στο παρά 5'' όπου είχε έναν από τους πρωταγωνιστικούς ρόλους και συγκεκριμένα αυτόν της Ζουμπουλίας Αμπατζίδου. Ένας ρόλος που την έκανε ευρέως γνωστή, την καθιέρωσε και αγαπήθηκε από το κοινό. Έπαιξε επίσης στις σειρές *[[Το κλειδί]]* και *[[Αριστοτέλης ο Άριστος]]*, στην οποία υποδύθηκε τη μητέρα του Γιάννη Μπέζου. Το Φεβρουάριο του 2010 εμφανίστηκε στη σειρά του ΑΝΤ1, ''Ο πόλεμος των άστρων''. Στην τηλεοπτική σεζόν 2010-2011 πρωταγωνίστησε στην κυπριακή σειρά *[[Αλλού ξημερωμένοι]]* (2010 - 2011) του Sigma TV. Στην σεζόν 2011-2012 πρωταγωνίστησε στην κυπριακή σειρά *[[Άσπρα μπαλόνια]]* του Sigma. Το 2012 συμμετείχε στην τηλεοπτική σειρά του ΑΝΤ1 ''Το αμάρτημα της μητρός μου''. Βασικο ρόλο είχε και στην ελληνοκυπριακή σειρά του Alpha *[[Παραμύθι αλλιώς]]*. Επίσης είχε κάνει και guest εμφάνιση στην σειρά του AΝΤ1 *[[Κάτι χωρισμένα παλικάρια]]* και στη σειρά ''Μην αρχίζεις την μουρμούρα'' του τηλεοπτικού καναλιού Alpha, ως μητέρα του Μπάμπη, είχε κάνει πολλές guest εμφανίσεις. Τη σεζόν 2019-2020 έπαιξε πρωταγωνιστικό ρόλο στην κωμική σειρά *Κρατάς μυστικό;* του Alpha. Τη σεζόν 2021-2022 συμμετέχει με πρωταγωνιστικό ρόλο στην κωμική τηλεοπτική σειρά του Mega *[[Συμπέθεροι απ' τα Τίρανα]]* ως την Πένυ Νταλαούρα. 2023 Φονοι στο καμπαναριό

 
## Προσωπική ζωή
Από το 1993 μέχρι το 2011 ήταν παντρεμένη με τον ηθοποιό Ταξιάρχη Χάνο με τον οποίον απέκτησαν μία κόρη, την, επίσης ηθοποιό Μαρία Χάνου.

## Φιλμογραφία

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www. 90lepta.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Έλληνες κωμικοί
Αργύρης Αγγέλου

Ο **Αργύρης Αγγέλου** (γενν. Χαλκίδα, 16 Ιουνίου 1978) είναι Έλληνας ηθοποιός.

## Βιογραφία
Σπούδασε υποκριτική στη Σχολή Διαμαντοπούλου, από την οποία απεφοίτησε το 2000. 

Έγινε γνωστός μέσα από τον ρόλο του Λαζάρου στην κωμική σειρά ***[[Σαββατογεννημένες]]*** τη σεζόν 2003 - 2004. Τις σεζόν 2005 - 2007 πρωταγωνίστησε στην κωμική σειρά «Στο Παρά 5» υποδυόμενος τον Φώτη Βουλινό — ένας ρόλος που τον έκανε ευρέως γνωστό και τον καθιέρωσε. Συμμετείχε, επίσης, στο σόου χορού *[[Dancing with the Stars (Ελλάδα)|Dancing with the stars]]* και στο σόου μεταμφιέσεων *[[Your Face Sounds Familiar (Ελλάδα)|Your Face Sounds Familiar]].*

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Νησιά του βορειοανατολικού Αιγαίου

Τα **νησιά του Βορειοανατολικού Αιγαίου** είναι ένα σύνολο νησιών η πλειοψηφία των οποίων απαρτίζει την Περιφέρεια Βορείου Αιγαίου, με εξαίρεση τη Σαμοθράκη που ανήκει διοικητικά στην Περιφέρεια Ανατολικής Μακεδονίας και Θράκης και την Ίμβρο και την Τένεδο που ανήκουν στην Τουρκία. Τα νησιά κατά σειρά μεγέθους είναι:

Από αυτά, η Λέσβος, η Χίος και Σάμος είναι νομαρχίες. Η Σάμος, η Ικαρία, οι Φούρνοι και η Θύμαινα υπάγονται στο Νομό Σάμου, η Χίος, τα Ψαρά και οι Οινούσσες στο Νομό Χίου και η Λέσβος, η Λήμνος και ο Άγιος Ευστράτιος στο Νομό Λέσβου.

## Γεωγραφία - Γεωμορφολογία
Τα νησιά του ΒΑ Αιγαίου συνορεύουν με τις Κυκλάδες και τα Δωδεκάνησα στα νότια, με τη Χαλκιδική και τη Θράκη στα βόρεια. Ανατολικά συνορεύουν με την Τουρκία και συγκεκριμένα με την ιστορική περιοχή της Μικράς Ασίας. Ιδιαίτερα, η Λέσβος συνορεύει με το Αϊβαλί, η Χίος με το Τσεσμέ και κατ' επέκτασην με τη Σμύρνη, η Σάμος με το Κουσάντασι και η Λήμνος με τη νήσο Ίμβρο. 

Σχεδόν όλα τα νησιά έχουν πλούσια χλωρίδα, εν αντιθέσει με τις γειτονικές Κυκλάδες, όπου επικρατεί η ξηρασία. Τα περισσότερα από αυτά τα νησιά είναι μεγάλα σε έκταση, επίσης. Ιδιαίτερα, η Λέσβος αποτελεί το τρίτο μεγαλύτερο νησί του Αιγαίου και της Ελλάδας. 

Υψηλότερο βουνό των νησιών του ΒΑ Αιγαίου είναι το Σάος της Σαμοθράκης με μέγιστο υψόμετρο στα 1.611 μέτρα.

## Συγκοινωνίες

Τα νησιά του Βορειοανατολικού Αιγαίου έχουν συχνή ακτοπλοϊκή συγκοινωνία με συμβατικά πλοία με διάρκεια ταξιδιού από 8 έως 13 ώρες ή ταχύπλοα με διάρκεια ταξιδιού από 5 έως 9 ώρες. Για τα νησιά αυτά, λιμάνι αναχώρησης είναι κυρίως ο Πειραιάς, αλλά και ορισμένες φορές η Ραφήνα, απ' όπου και μειώνεται θεαματικά ο χρόνος του ταξιδιού. Ακόμη, υπάρχει τακτή αεροπορική σύνδεση για τα πέντε μεγαλύτερα νησιά (Λήμνος, Λέσβος, Χίος, Σάμος, Ικαρία).

## Δείτε επίσης
* Κατάλογος νησιών περιφέρειας Βορείου Αιγαίου
Δήλεσι

Το **Δήλεσι** είναι παραθαλάσσια κωμόπολη του Νομού Βοιωτίας. Βρίσκεται στα σύνορα της Βοιωτίας με την Αττική. Διοικητικά ανήκει  στο Δήμο Τανάγρας. Κατά την απογραφή του 2011 είχε 1.976 κατοίκους. Το όνομά του προέρχεται από τον Απόλλωνα τον Δήλιο, που λατρευόταν στην περιοχή. Στο λιμάνι της πόλης υπάρχουν ερείπια αρχαίου μόλου. Ακόμη, αναφέρεται και σε γεγονότα της νεότερης ιστορίας της Ελλάδας, όπως στη Σφαγή του Δηλεσιού με πρωταγωνιστές Έλληνες λήσταρχους και αγγλική οικογένεια λόρδων.

Από το Δεκέμβρη του 2014 με το χωριό Πλάκα Δήλεσι συναποτελούν την Δημοτική Ενότητα Δηλίου (Δηλεσίου), με συνολικό πληθυσμό 4.672 κατοίκους. Μέχρι τότε ανήκε στη Δημοτική ενότητα Οινοφύτων, ενώ η Πλάκα ανήκε στη Δημοτική Ενότητα Σχηματαρίου.

## Γενικά στοιχεία
Το Δήλεσι, στα σύνορα Αττικής και Βοιωτίας, απέχει 50 χιλιόμετρα από την Αθήνα και 460 από τη Θεσσαλονίκη. Από τη μεγαλύτερη πόλη του νομού Βοιωτίας, τη Θήβα, απέχει 30 χιλιόμετρα, ενώ από την πρωτεύουσα, τη Λιβαδειά, απέχει 70 χιλιόμετρα. Επίσης, η πρωτεύουσα του νομού Εύβοιας, Χαλκίδα απέχει 30 χιλιόμετρα. Όλη η έκτασή του απλώνεται σε μήκος 5-6 χιλιομέτρων στο Νότιο Ευβοϊκό Κόλπο και σε χερσαίο πλάτος 1,5 χιλιομέτρων στη βοιωτική ακτή. Είναι παραθεριστικό θέρετρο με εξοχικές κατοικίες, ενώ τα σπίτια των μόνιμων κατοίκων είναι λιγότερα από τα εξοχικά. Διαθέτει οργανωμένες παραλίες, εστιατόρια και διάφορα καταστήματα.

## Συγκοινωνίες
Απέχει 5 χιλιόμετρα από την έξοδο Δηλεσίου-Οινοφύτων στο 50ό χιλιόμετρο της Εθνικής Οδού Αθηνών-Θεσσαλονίκης(Ε-75). Εναλλακτικά, εξυπηρετείται από τον Προαστιακό Αθήνας-Χαλκίδας, μέσω των σταθμών Οινοφύτων και Οινόης ή όλων των εθνικών γραμμών, οι οποίοι συνήθως σταθμεύουν στο σταθμό της Οινόης. Και οι δύο σταθμοί απέχουν από το Δήλεσι 6-7 χιλιόμετρα, ενώ η σύνδεσή τους με το Δήλεσι γίνεται με τοπικά λεωφορεία. Τρίτος τρόπος μετάβασης στο Δήλεσι είναι το ΚΤΕΛ Αττικής, με σταθμό αφετηρίας το Πεδίον του Άρεως στο κέντρο της Αθήνας και ομώνυμο προορισμό, *Δήλεσι*.

## Αθλητικά
Το Δήλεσι έχει ομάδα ποδοσφαίρου. Η ομάδα ονομάζεται Αθλητική Ένωση Δηλεσίου και δημιουργήθηκε μετά από συλλογική επιθυμία το 2005. Κατά τη δεύτερη χρονιά της παρουσίας της, η ΑΕΔ είχε ήδη ανεβεί στην πρώτη κατηγορία της Βοιωτίας από όπου, κατακτώντας το τοπικό πρωτάθλημα, ανέβηκε στην Δ΄ Εθνική. Η έδρα της είναι το γήπεδο των Οινοφύτων Βοιωτίας, αλλά καταβάλλονται προσπάθειες για δημιουργία ιδιόκτητου γηπέδου της ομάδας.

* Ν.Ο. Δήλεσι

## Παραπομπές


Κατηγορία:Κωμοπόλεις της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας
Νύσης Μεσσηνέζης

Ο **Νύσης** (Διονύσης) Μεταξάς- **Μεσσηνέζης** (Φεβρουάριος 1902 - 1992) ήταν Έλληνας λογοτέχνης, ποιητής και ιστοριοδίφης.

## Βιογραφία

Γεννήθηκε το Φεβρουάριο 1902 στο Αίγιο και πέθανε το 1992. Ήταν πρώτος εξάδελφος του καταξιωμένου πιανίστα και συνθέτη Λώρη Μαργαρίτη.

Διετέλεσε υπάλληλος της Εθνικής Τράπεζας Αιγίου. Αποχώρησε το 1953 με το βαθμό του τμηματάρχη και με ισόβια τιμητική σύνταξη από το κράτος.

Ήταν από τους συνιδρυτές της Εθνικής Εταιρείας Ελλήνων Λογοτεχνών.

Τιμήθηκε με το το Χρυσό Σταυρό του Τάγματος του Γεωργίου του Α΄ και τον Σταυρό της Αξίας Α΄ τάξεως της Ομοσπονδιακής Δημοκρατίας της Γερμανίας. Από την Ακαδημία Αθηνών βραβεύτηκε το 1977.

Με δωρεά προς το κράτος τού αρχείου τού προπάππου του Λέοντος Μεσσηνέζη και του Ανδρέα Λόντου, Αιγιωτών προκρίτων και αγωνιστών του 1821, ιδρύθηκε το Τοπικό Ιστορικό Αρχείο Αιγίου. Επίσης, υπήρξε συνιδρυτής της περίφημης «Χορωδίας Αιγίου 1933».

Τα κύρια χαρακτηριστικά της ποίησής του είναι ο αρμονικός ρυθμός και η καλαισθησία. Πέντε τραγούδια από τη συλλογή του "Δειλινό" μελοποιήθηκαν για φωνή και πιάνο από τον Γεώργιο Καζάσογλου (1908-1984) και δισκογραφήθηκαν (Κύκλος 5 τραγουδιών σε ποίηση Μεσσηνέζη). Τα ερμηνεύει ο βαρύτονος Τάσης Χριστογιαννόπουλος.

## Έργα του

* *«Δειλινό»*, ποιητική συλλογή, Αθήναι 1944.
* *«Το Αίγιον στον Αγώνα»*, ιστοριοδιφική μελέτη, Αθήναι 1949. (Έπαινος Ακαδημίας Αθηνών).
* *«Ο Γεώργιος Σταύρος από την επανάστασι ως την ίδρυσι της Εθνικής Τραπέζης»*, Αθήναι 1950.
* *«Γεώργιος Σταύρος και Εθνική Τράπεζα-Έρευνα εις τα ανέκδοτα αρχεία του βασιλέως Όθωνος, της Εθνικής Τραπέζης, του Γεωργίου Κουντουριώτη, του Λέοντος Μεσσηνέζη και άλλων»*, Αθήναι 1956.
* *«Η απελευθέρωση του Αιγίου στις Είκοσι Μαρτίου 1821»*, Πάτραι 1975.
* *«Όθων και Ελληνο-βαυαρική Φιλία»*, Αθήναι 1975.
* *«Δειλινό»*, β' έκδοση, Δεκέμβρης 1977, με κριτικό σημείωμα Χρήστου Ν. Κουλούρη.
* *«Der grösste Freund der Hellenen», könig Ludwig I von Bayern, München*, M. Hueber Verlag, 1966.
* *«Ο Βάγκνερ στην Επίδαυρο»*, Αθήναι 1978.
* *«Δειλινό»*, γ' έκδοση Νέα Σκέψη, Αθήνα 1980, με κριτικά σημειώματα Άλκη Θρύλου, Μιχάλη Ροδά και Χρήστου Ν. Κουλούρη. 
*Μελέτες και δημοσιεύματα στο «Πνευματικόν Συμπόσιον», Αθήναι 1973, «Γράμματα», «Νέα Εστία», «Φιλολογική Φωνή Αιγίου», «Νέα Σκέψη», «Ιστορία», «Bayerland» , «Münchner Stadtzeitung» κ.ά.

## Εξωτερικοί σύνδεσμοι
Ιστορικό Αρχείο Εθνικής Τράπεζας της Ελλάδος

## Βιβλιογραφία
*Who is Who 1978

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Οικογένεια Λόντου
Ν
Ακτίνα (γεωμετρία)

Στην γεωμετρία, **ακτίνα** ενός κύκλου είναι οποιοδήποτε ευθύγραμμο τμήμα συνδέει το κέντρο του με ένα σημείο της περιέφερειάς του. Όλες οι ακτίνες ενός κύκλου έχουν το ίδιο μήκος. Σε πιο σύγχρονη χρήση, η ακτίνα αναφέρεται επίσης σε αυτό το μήκος. Το μήκος της ακτίνας τυπικά συμβολίζεται με R ή r ή \rho.

Η διάμετρος d ορίζεται ως διπλάσια της ακτίνας

:d \doteq 2r \quad \Rightarrow \quad r = \frac d 2.

Εάν ένα γεωμετρικό σχήμα δεν έχει κάποιο κέντρο, ο όρος μπορεί να αναφέρεται στην ακτίνα του περιγεγραμμένου κύκλου του ή την ακτίνα της περιγεγραμμένης σφαίρας του. Σε αυτές τις περιπτώσεις, η ακτίνα μπορεί να είναι μεγαλύτερη από το μισό της διαμέτρου, η οποία συνήθως ορίζεται ως η μέγιστη απόσταση μεταξύ δύο οποιωνδήποτε σημείων του σχήματος. Η ακτίνα ενός γεωμετρικού σχήματος είναι συνήθως η ακτίνα του μεγαλύτερου κύκλου ή σφαίρας που περιέχεται σε αυτό. Η εσωτερική ακτίνα ενός δακτυλίου, ενός σωλήνα ή άλλου κοίλου αντικειμένου είναι η ακτίνα της κοιλότητάς του.

## Ιδιότητες
* Όλες οι ακτίνες ενός κύκλου είναι ίσες.

## Τύπος

Για πολλά γεωμετρικά σχήματα, η ακτίνα έχει μια καλά καθορισμένη σχέση με άλλα μέτρα του σχήματος.

### Κύκλοι
Η ακτίνα του κύκλου με περίμετρο (περιφέρεια) C είναι:
:r = \frac C {2\pi}.

Η ακτίνα ενός κύκλου με εμβαδόν \rm E είναι:
:r = \sqrt{\frac{\rm E}{\pi}}.

### Τρίγωνο
Η ακτίνα του κύκλου που διέρχεται από τα τρία μη συνευθειακά {\rm P}_1, {\rm P}_2 και {\rm P}_3 δίνεται από το:
:r=\frac{2\sin{\widehat{\rm P_1P_2P_3}}}.
Αυτός ο τύπος χρησιμοποιεί τον νόμο των ημιτόνων. Εάν τα τρία σημεία δίνονται από τις συντεταγμένες τους (x_1,y_1), (x_2,y_2) και (x_3,y_3), η ακτίνα μπορεί να εκφραστεί ως
: r = \frac {\sqrt{\left((x_2 - x_1)^2 + (y_2 - y_1)^2\right) \left((x_2 - x_3)^2 + (y_2 - y_3)^2\right) \left((x_3 - x_1)^2 + (y_3 - y_1)^2 \right)} }{ 2| x_1  y_2 + x_2 y_3 + x_3 y_1 - x_1 y_3 - x_2 y_1 - x_3 y_2| }.

### Κανονικά πολύγωνα
Σε ένα κανονικό πολύγωνο με n πλευρές και μήκος πλευράς s, η ακτίνα του είναι ίση με την ακτίνα του περιγεγραμμένου του κύκλου,  η οποία δίνεται από τον τύπο
:R = \frac{s}{2 \cdot \sin \frac{180^\circ}{n}}.

## Γενικεύσεις
Στη θεωρία γράφων, η ακτίνα ενός γράφου είναι η ελάχιστη από όλες τις κορυφές u, της μέγιστης απόστασης από το u σε οποιαδήποτε άλλη κορυφή του γραφήματος.

## Δείτε επίσης
* Διάμετρος
* Κύκλος
* Ακτίνιο

## Παραπομπές



Ακτινα
Ακτινα
Κατηγορία:Μήκος
Κατηγορία:Στερεομετρία
Μαύρος νάνος

thumb|right|Καλλιτεχνική αναπαράσταση ενός μαύρου νάνου.
Οι **μαύροι νάνοι** (*black dwarfs*) είναι θεωρητικά αντικείμενα, που προβλέπονται από το μοντέλο της εξέλιξης των άστρων. Δημιουργούνται όταν ένας λευκός νάνος ακτινοβολήσει όλη του την ενέργεια και ψυχθεί κοντά στο απόλυτο μηδέν. Ένα τέτοιο ουράνιο σώμα θα είχε χάσει οριστικά κάθε ενέργεια, ακτινοβολία και φωτεινότητα και θα ήταν μια σκοτεινή και ψυχρή μάζα στο διάστημα.

Επειδή η εξέλιξη των λευκών νάνων εξαρτάται από φυσικά ζητήματα, όπως η φύση της σκοτεινής ύλης και η πιθανότητα εξάτμισης πρωτονίων, η οποία δεν έχει παρατηρηθεί έως τώρα, και είναι ένα φαινόμενο που η φύση του δεν είναι κατανοητή, δεν είναι δυνατόν να προσδιοριστεί ακριβώς πόσο καιρό θα χρειαζόταν ένας λευκός νάνος για να γίνει μαύρος νάνος.

Σύμφωνα όμως με τις σημερινές εκτιμήσεις, η κατάληξη ενός λευκού νάνου σε μαύρο νάνο χρειάζεται, κατά την τρέχουσα θεωρία, αρκετές δεκάδες δισεκατομμύρια χρόνια, διάστημα μεγαλύτερο από την τρέχουσα ηλικία του σύμπαντος, που έχει υπολογιστεί ομόφωνα στα 13,8 δισεκατομμύρια χρόνια. Κάποιοι επιστήμονες μάλιστα έχουν υπολογίσει τον απαιτούμενο χρόνο ακόμα και στο ένα τετράκις εκατομμύριο χρόνια για ψύξη στους 5 βαθμούς Κέλβιν. Συνεπώς, δεν πρέπει να υπάρχει ακόμα κανένας μαύρος νάνος στο Σύμπαν. Επίσης, λόγω του ότι δεν ακτινοβολεί ενέργεια και θερμότητα, ουσιαστικά η παρατήρηση ενός μαύρου νάνου είναι αδύνατη. Αν πραγματικά υπήρχαν αυτά τα σώματα, θα μπορούσαν να ανιχνευτούν μόνο μέσω της βαρυτικής τους επίδρασης σε άλλα ουράνια σώματα. Κατά συνέπεια, η ύπαρξη των μαύρων νάνων θα παραμείνει, για πολύ καιρό ακόμα, απλά μια θεωρητική πρόβλεψη.

Αρχικά, ο όρος «μαύρος νάνος» χρησιμοποιήθηκε επίσης για τους προδρόμους των αστέρων που δεν έχουν το απαιτούμενο κατώτατο όριο του 0,08 της ηλιακής μάζας για να συντήξουν υδρογόνο. Ωστόσο, από τη δεκαετία του 1970, τέτοια αντικείμενα αναφέρονται επίσημα ως καφέ νάνοι, ένας όρος που επινοήθηκε στη δεκαετία του 1970. Επίσης, οι μαύροι νάνοι δεν πρέπει να συγχέονται με τις μαύρες τρύπες ή τους αστέρες νετρονίων.

## Παραπομπές


Κατηγορία:Είδη αστέρων
Κατηγορία:Αστρική εξέλιξη
Κατηγορία:Λευκοί νάνοι
Χούτου

Οι **Χούτου** είναι μία από τις εθνικές ομάδες Μπαντού που κατοικούν στο Μπουρούντι και στη Ρουάντα, σε ποσοστό 85%. Οι Χούτου υπήρξαν πρωταγωνιστές της γενοκτονίας που πραγματοποιήθηκε το 1994, όπου σε 2-3 μέρες σφαγιάστηκαν με μασέτες περίπου μισό εκατομμύριο άνθρωποι στη Ρουάντα και στο Μπουρούντι.

Η γενοκτονία των Τούτσι κατέστη δυνατή καθώς οι Χούτου είχαν επιβάλει μια πολιτική διακρίσεων με την αναγραφή της φυλής στην ταυτότητα του κάθε πολίτη της Ρουάντα.

Με τη σειρά της, έκθεση του Ο.Η.Ε. χαρακτηρίζει στο πόρισμά της γενοκτονία τις σφαγές εκατοντάδων χιλιάδων Χούτου στη Λαϊκή Δημοκρατία του Κονγκό τη δεκαετία του 1990 που διέπραξαν δυνάμεις ενόπλων από τη Ρουάντα και την Ουγκάντα. Η κυβέρνηση της Ρουάντα χαρακτήρισε την έκθεση *«κακή, επικίνδυνη και προσβλητική για την Ιστορία»*. 

## Παραπομπές


## Εξωτερικοί σύνδεσμοι
* 

Κατηγορία:Φυλές της Αφρικής
Κατηγορία:Μπουρούντι
Κατηγορία:Ρουάντα
Λαίδη Περλέτ Λουίζι

Η **Λαίδη Περλέτ Λουίζι** (*Pearlette Louisy*, 8 Ιουνίου 1946-) ήταν γενική κυβερνήτρια στην Αγία Λουκία από το 1997 ως τις 31 Δεκεμβρίου 2017. Ως εκ τούτου εκπροσωπούσε τη Βασίλισσα της Αγγλίας.

## Βιογραφικά στοιχεία
Γεννήθηκε στο χωριό Λαμπορί το 1946 και σπούδασε Γλωσσολογία στα πανεπιστήμια των Δυτικών Ινδιών (στο Μπαρμπάντος) και του Κεμπέκ. Στην τελευταία πόλη έκανε και μεταπτυχιακές σπουδές με υποτροφία, στον κλάδο της Γλωσσολογίας και συγκεκριμένα της Διδακτικής της Γλώσσας. Το 1991 ξεκίνησε διδακτορικό στην Εκπαίδευση στο Πανεπιστήμιο του Μπρίστολ. Το 1999 της απονεμήθηκε τιμητικό ντοκτορά στη Νομική από το ίδιο πανεπιστήμιο. Μεγάλη είναι η συνεισφορά της στην ανάπτυξη της εκπαίδευσης στη χώρα της, καθώς το μεγαλύτερο μέρος της ζωής της εργάστηκε ως δασκάλα. Μεταξύ άλλων, δίδαξε γαλλικά και έγινε πρύτανης σε κολέγιο της Αγίας Λουκίας. 

## Γενική Κυβερνήτρια
Το πλήρες όνομά της είναι *Calliopa Pearlette Louisy *και έγινε η πρώτη γυναίκα Γενική Κυβερνήτρια στο νησιωτικό κράτος, στις 19 Σεπτεμβρίου του 1997. Διαδέχθηκε τον Σερ Τζορτζ Μάλετ. Τον Δεκέμβριο του 2017 ανακοίνωσε την αποχώρησή της για τις 31 Δεκεμβρίου. Γενικός Κυβερνήτης έγινε προσωρινά ο Έμσκο Ρέμι (υπηρεσιακός από την 1η Ιανουαρίου 2018).

## Τιμές
Το 1999 της απονεμήθηκε από τη Βασίλισσα της Αγγλίας ο Μεγαλόσταυρος της Λαίδης του Τάγματος του Αγίου Ιωάννη και του Αγίου Μιχαήλ.

## Πηγές
* Βιογραφικό

Λουιζι